[{"text_idx": "#000000", "text": "Unedau bwyd a diod newydd yn barod ar gyfer safle yng nghanol y ddinas"}, {"text_idx": "#000002", "text": "Mae cais cynllunio wedi\u2019i gyflwyno bellach ar gyfer yr unedau a fydd yn rhan o gynnig dros dro ar gyfer y safle."}, {"text_idx": "#000003", "text": "Yn amodol ar roi caniata\u0302d cynllunio, caiff cynhwysydd cymunedol ei gyflwyno hefyd at ddefnydd ysgolion, grwpiau cymunedol, sefydliadau\u2019r trydydd sector a Chyngor Abertawe."}, {"text_idx": "#000004", "text": "Bydd parc dros dro hefyd yn rhan o\u2019r cynllun dwy flynedd dros dro ar gyfer y safle, gan ddod a\u0302 rhagor o wyrddni i ganol y ddinas."}, {"text_idx": "#000005", "text": "Bydd y parc dros dro bioamrywiol, sydd wedi\u2019i ddatblygu gan Gyngor Abertawe mewn partneriaeth a\u0302 Cyfoeth Naturiol Cymru ac Urban Foundry, yn cynnwys gardd law a chymysgedd o blanhigion, toeon byw, seddi a chysgodfeydd beiciau."}, {"text_idx": "#000007", "text": "\u201cBydd y cynllun dros dro hwn, ar y cyd a\u0302\u2019r parc dros dro, yn dod a\u0302 mwy o fywiogrwydd, gwyrddni, gweithgarwch a bioamrywiaeth i safle sy\u2019n gyswllt uniongyrchol rhwng canol y ddinas a\u2019n hardal cam un Bae Copr newydd."}, {"text_idx": "#000008", "text": "\u201cYn amodol ar roi caniata\u0302d cynllunio, bydd marchnata ar gyfer yr unedau bwyd a diod yn dechrau cyn bo hir, gyda ffocws ar fusnesau newydd er mwyn cefnogi\u2019n heconomi leol ymhellach.\u201d"}, {"text_idx": "#000009", "text": "Mae holl nodweddion y parc dros dro a\u2019r cynwysyddion yn cael eu dylunio\u2019n hyblyg, fel y gellir eu defnyddio mewn mannau eraill yng nghanol y ddinas mewn blynyddoedd i ddod."}, {"text_idx": "#000010", "text": "Mae dymchwel adeilad Llys Dewi Sant a maes parcio aml-lawr Dewi Sant hefyd yn rhan o\u2019r cynllun dwy flynedd dros dro hwn ar gyfer y safle. Caiff deunyddiau\u2019r adeiladau a ddymchwelir eu hailddefnyddio fel rhan o arwyneb dros dro ar y safle erbyn diwedd 2021."}, {"text_idx": "#000011", "text": "Cyflwynir goleuadau newydd hefyd ar y safle, a bydd lle parcio newydd yn cael ei osod gerllaw fel rhan o ddatblygiad Bae Copr."}, {"text_idx": "#000014", "text": "Cofrestrwch ar gyfer ein cylchlythyrau e-bost i gael y newyddion a\u2019r wybodaeth ddiweddaraf am ddatblygiadau Bae Copr"}]